cyanic-selkie/wikianc huggingface dataset:
செம்பியக்குடி
செம்பியக்குடி (Sembiyakudi ) என்ற ஊரானது தமிழ்நாட்டின் அரியலூர் மாவட்டத்தில் உள்ள திருமானூர் வட்டாரத்தில் அமைந்துள்ளது. இந்த ஊர் மாவட்டத்தலைநகரான அரியலூருக்கு தெற்கில் 29 கி.மீ. தொலைவில் உள்ளது. மாநிலத் தலைநகராச சென்னையில் இருந்து 320 கி.மீ. தொலைவில் உள்ளது. இராசராச சோழனின் பாட்டியும் அரிஞ்சய சோழன், கண்டராதித்த சோழன், சுந்தர சோழன், இராஜராஜ சோழன், இராஜேந்திர சோழன், உத்தம சோழன் ஆகிய இந்த ஆறு பேரரசர்களின் ஆட்சிக்கு ராஜ மாதவாக இருந்து வழிகாட்டியவர் செம்பியன் மாதேவி இந்த ஊரில்தான் பிறந்ததாக இந்த ஊர்மக்கள் கருதுகின்றனர். இதனால் செம்பியன் மாதேவிக்கு இந்த ஊரில் சிலை வைக்க வேண்டும் என்று ஊர் மக்கள் முடிவு எடுத்தனர். இதையடுத்து செம்பியக்குடியிலும் சுற்றியுள்ள 10 கிராமங்களிலும் சிலை அமைப்புக் குழுவினர் வீடு வீடாகச் சென்று ஐம்பொன் திரட்டினர். இந்த முயற்சியில் நான்கரை பவுன் தங்கம், 150 கிலோ வெண்கலம், 10 கிலோ வெள்ளி உட்பட மொத்தம் ஆயிரம் கிலோவுக்கு ஐம்பொன் திரட்டப்பட்டது. வேறு பலரும் நன்கொடை அளித்தனர் இவற்றைக் கொண்டு சுவாமிமலையில் ஆறேமுக்கால் அடி உயரத்திலான செம்பியன் மாதேவியின் முழு உருவ ஐம்பொன் சிலை வடிக்கப்பட்டது. சுமார் 2 ஆண்டுகளில் 20 லட்சம் ரூபாய் செலவில் இந்தச் சிலை செய்து முடிக்கப்பட்டு, செம்பியன்குடியில் சிலை நிறுவப்பட்டு, சிலைக்கு மணிமண்டபமும் அமைக்கப்பட்டுள்ளது. இச்சிலையை செம்பியன் மாதேவி பிறந்த நாளான 2017 மே 17 அன்று ( சித்திரை மாதத்து கேட்டை நட்சத்திரம்) சிலையை திறக்க முடிவு செய்துள்ளனர்.
மேற்கோள்கள்
பகுப்பு:அரியலூர் மாவட்டத்திலுள்ள கிராமங்கள்
திக்கணம்கோடு ஊராட்சி
திக்கணம்கோடு ஊராட்சி (Thickanamcode Gram Panchayat), தமிழ்நாட்டின் கன்னியாகுமரி மாவட்டத்தில் உள்ள தக்கலை வட்டாரத்தில் அமைந்துள்ளது. இந்த ஊராட்சி, பத்மநாபபுரம் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 11175 ஆகும். இவர்களில் பெண்கள் 5583 பேரும் ஆண்கள் 5592 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கல்பனா (மலையாள நடிகை)
கல்பனா ரஞ்சினி என்ற கல்பனா (அக்டோபர் 5, 1965 - சனவரி 25, 2016) திரைத்துறையில் அறிமுகமான நடிகை ஆவார். இவர் பெரும்பாலும் மலையாளத் திரைப்படங்களில் நடித்துள்ளார். தனிச்சல்ல ஞான் என்ற திரைப்படத்திற்காக 60வது தேசியத் திரைப்பட விருதுகள் விழாவில், சிறந்த துணை நடிகருக்கான தேசிய விருதினை வென்றுள்ளார்.
இவர் எம். டி. வாசுதேவன் நாயர் இயக்கிய மஞ்சு திரைப்படத்தில் 1983 இல் முதன் முதலாக நடித்தார். தமிழில் சின்ன வீடு திரைப்படத்தில் பாக்யராஜுக்கு ஜோடியாக நடித்தார். 1995இல் சதிலீலாவதி என்ற திரைப்படத்திலும், பம்மல் கே. சம்பந்தம், டும் டும் டும் ஆகியத் தமிழ்த் திரைப்படங்களில் நடித்துப் புகழ்பெற்றார்.
குடும்ப வாழ்க்கை
திரைப்பட இயக்குனரான அனிலை திருமணம் செய்துகொண்டார். ஊர்வசி, கலாரஞ்சினி ஆகியோர் இவரது சகோதரிகள். இவர் ஞான் கல்பனா என்றொரு மலையாள நூலை எழுதியுள்ளார்.
வெளியிணைப்புகள்
பகுப்பு:2016 இறப்புகள் பகுப்பு:1965 பிறப்புகள் பகுப்பு:கேரள நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் தொலைக்காட்சி நடிகைகள்
கொம்பு (உயிரியல்)
கொம்பு (Horn) என்பது இரட்டைக் குளம்புள்ள ஆடு, மாடு, மான் முதலிய விலங்குகளின் தலையிலிருந்து முளைக்கின்ற வளர்ச்சி ஆகும். இவை எண்ணிக்கையில் இணையான இரண்டாகவும், சிலவற்றுக்கு முன்னும் பின்னும் இரண்டாகவும், சிலவற்றுக்கு ஒன்றாகவும் இருக்கும். பல்வேறு விலங்குகளின் கொம்புகள் அனைத்தும் ஒத்த தன்மையை உடையவை அல்ல. அமைப்பிலும் வேதித் தன்மையிலும், பண்பிலும் வேறுபட்ட தன்மையைக் கொண்டிருக்கும்.
கொம்பு அமைப்பு
thumb|250px|right|கொம்பின் பாகங்கள் thumb|250px|right|மான் கொம்புன் அமைப்பு thumb|250px|right|இசைக்கருவி
கொம்புகளில் பொதுவாக:
ஆகியன காணப்படும். ஒரு சில இனங்களில் இவை வேறுபட்டும் இருக்கும்.
மானின் கொம்புகள்
விலங்கியல் ஆய்வுகளின்படி மானின் தலையில் இருப்பது கொம்புகள் என்று கூறப்பட்டாலும், அவை எலும்புகளின் நீட்சியே ஆகும். தலையின் எலும்பு வெளியே நீண்டு வளரும் ஒரே விலங்கு மான் ஆகும். மானின் கொம்புகள், ஆண்டுதோறும் விழுந்து புதிதாக முளைக்கும். முதல் ஆண்டில் கிளை இல்லாமல் இருக்கும். பிறகு ஆண்டுதோறும் விழுந்து புதிய கிளைகளுடன் முளைக்கும். மானின் வயது அதிகமாகும்போது கிளைகளும் அதிகமாகும். கொம்பு விழுந்த மான் புதுக்கொம்புகள் முளைக்கும் வரை எதிரிகளின் பார்வையில்படாமல் காட்டில் மறைந்தே வாழும்.
நீளம்
புள்ளிமானின் கொம்புகள் சுமார் 100 செ. மீ இருக்கும். ஓரிக்ஸ் என்ற மானின் கொம்புகள் 130.செ.மீ. வரை இருக்கும். அது தன் கூர்மையான கொம்புகளால் ஒரு சிங்கத்தைக் கூட குத்திக் கொன்றுவிடும். உலகின் மிகவும் அகலமான பெரிய கொம்புகளை உடையது மூஸ் எனும் மானினம் ஆகும். இதன் கொம்பு 190 செ.மீ நீளமும் 90 செ.மீ அகலம் வரையும் இருக்கும்.
கொம்புப் போர்
பொதுவாக மானின் கொம்புகள் தற்காப்பிற்காகப் பயன்படுகின்றன. ஆனால் சில சமயம் இதுவே ஆபத்தாகவும் முடிந்துவிடும். ஆண் கலைமான்களுக்குள் சண்டை ஏற்படும்போது, இரண்டு மான்களின் கொம்புகளும் பிரிக்க முடியாதபடி சிக்கிக் கொள்ளும்; இரை தின்ன முடியாமல், நீர் அருந்த முடியாமல் இரண்டும் பட்டினியால் இறக்க நேரிடுவதும் உண்டு.
ஆடுகளின் கொம்புகள்
ஆடுகளுக்கு பெரும்பாலும் இரண்டு கொம்புகள் காணப்படுகின்றன. சிலநேரம் ஆடுகள் நான்கு கொம்புகளுடன் அதிசயமாகப் பிறப்பதும் உண்டு. உருசியாவில் செர்பெஷ்தி, இந்தியாவின் குஜராத் ஆகிய இடங்களில் நான்கு கொம்புகளுடன் ஆடுகள் பிறந்ததாகக் கூறப்படுகிறது. மார்கோ போலோ என்ற செம்மறி ஆட்டின் கொம்புகள் திருகிக்கொண்டு அச்சமூட்டும் தோற்றத்துடம் இருக்கும். ஆடுகளில் பெரிய கொம்புகளை உடையது சைபீரியாவின் மலை ஆடு ஆகும்.
ஒட்டகச் சிவிங்கி
ஒட்டகச் சிவிங்கிகளில் ஆணுக்கும் பெண்ணுக்கும் கொம்பு உண்டு. இதன் கொம்புகள் எலும்பு முடிச்சாகவும், மேலே தோல் மூடியும் இருக்கும். ஆனால் இதனைக் கொம்பின் வகையில் சேர்ப்பது இல்லை. இதன் கொம்புகளால் இதற்கு எந்தப் பயனும் இல்லை.
விலங்குகளுக்கு
பொதுவாக விலங்குகள் தங்களது எல்லை மற்றும் ஆதிக்கத்தை முடிவு செய்ய கொம்புகள் பயன்படுகின்றன. இனச்சேர்க்கைக்கு பெண் இனத்தைக் கவரவும் தங்கள் கொம்புகளைப் பயன்படுத்துகின்றன.பிற கொன்றுண்ணிகளிடம் இருந்து தங்களைத் தற்காத்துக் கொள்ளவும் சண்டையிடவும் கொம்புகள் உதவுகின்றன.. சவானாப் புல்வெளிகள் போன்ற திறந்த வாழ்விடங்களில் வாழும் உயரமான விலங்கினங்களில் பொதுவாக ஆணினத்தில் கொம்புகள் உள்ளன ஆனால் சில இனங்களில், பெண்ணினத்திற்கும் கொம்புகள் உள்ளன. தம்மை நீண்ட தூரம் வரை புலப்படுத்தவும், கொன்றுண்ணிகளிடமிருந்து தம்மை வேறுபடுத்தவும் இவை உதவுகின்றது என ஆய்வாளர்கள் கருதுகின்றனர். விலங்குகளின் கொம்புகள் மரத்துண்டு, பட்டை, வேர், மண் ஆகியவற்றை அகழ்ந்தெடுக்கவும் உதவும். கொம்புடன் உள்ள ஆண் விலங்கு பொதுவாக பெண் இனத்தைக் கவரவும் தனது எல்லைக்கு அதனை ஈர்க்கவும் தனது கொம்புகளைப் பயன்படுத்துகின்றது. சில சமயம் இக்கொம்புகள் உடல் வெப்பத்தினைச் சமன் செய்து குளிர்விப்பதற்கும் எலும்பு மைய இரத்த நாளங்களில் கொம்புகள் ஒரு ரேடியேட்டர் போலவும்  செயல்படுகிறது.
உசாத்துணை
'கோகுலம்', மே-2012 இதழ்
மேற்கோள்கள்
பகுப்பு:விலங்கியல் பகுப்பு:விலங்கின உடற்கூற்றியல்
வறுமையின் நிறம் சிவப்பு
வறுமையின் நிறம் சிவப்பு (Varumayin Niram Sivappu) 1980 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன்,ஸ்ரீதேவி மற்றும் பலரும் நடித்துள்ளனர். புரட்சிகர சிந்தனை உள்ள வேலை கிடைக்காத வறுமையில் வாடும் இளைஞனாகக் கமல் இத்திரைப்படத்தில் நடித்துள்ளனர்.
இத்திரைப்படம் தெலுங்கில் 'அகாலி ராஜ்யம்' எனும் பெயரில் மொழி மாற்றம் செய்து வெளியிடப்பட்டது. பின்னர் 1983 ஆண்டில் இயக்குநர் கே. பாலச்சந்தர் அவர்கள் இந்தி மொழியில் நடிகர் கமல்ஹாசன், அனிதா ராஜ் ஆகியோரை வைத்து 'ஜாரா சீ ஜிண்டகி' எனும் பெயரில் மீண்டும் எடுத்தார்.
பாடல்கள்
இத்திரைப்படம் எம். எஸ். விஸ்வநாதன் இசையமைப்பில் வெளியான திரைப்படமாகும்.
வெளி இணைப்புகள்
பகுப்பு:1980 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள்‎ பகுப்பு:சமூகத் தமிழ் திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள் பகுப்பு:எஸ். வி. சேகர் நடித்த திரைப்படங்கள்
போலி வரலாறு
போலிவரலாறு என்பது ஆய்வு நெறிமுறைக்கு ஒவ்வாத அல்லது ஆதாரமற்ற தகவல்களை உணர்வுகளைத் தூண்டும் வகையில் வரலாறு என்ற பெயரில் தருவதாகும். இவற்றை உண்மையென்று ஒத்துக் கொண்டால் வரலாற்றுப் புத்தகங்களில் பெருமளவு மாறுதல் செய்ய நேரிடும்.
வெளி இணைப்புகள்
பகுப்பு:போலி வரலாறு
பிரம்மபுத்திரா ஆற்றுப் பள்ளத்தாக்கு
பிரம்மபுத்திரா ஆற்றுப் பள்ளத்தாக்கு (Brahmaputra Valley) கிழக்கு இந்தியாவிலுள்ள வடகிழக்கு இமயமலைத் தொடருக்கும் கிழக்கு இமயமலைத் தொடருக்கும் இடைப்பட்ட பகுதியில் அமைந்துள்ள ஒரு பகுதியாகும். கோல்பாரா மற்றும் காம்ரூப் பகுதிகளை உள்ளடக்கிய மேற்கு பிரம்மபுத்திரா பள்ளத்தாக்கு, தர்ரங், நகோன் நகரங்களை உள்ளடக்கிய மத்திய பிரம்மபுத்திரா பள்ளத்தாக்கு, வடக்கு கரை, சோணித்பூர், இலக்கிம்பூர், திப்ருகார். சிவசாகர் நகரங்களை உள்ளடக்கிய கிழக்கு பிரம்மபுத்திரா பள்ளத்தாக்கு முதலிய நான்கு பகுதிகளால் பிரம்மபுத்திரா ஆற்றுப் பள்ளத்தாக்கு ஆக்கப்பட்டுள்ளது. வடக்கு வங்கத்தில் பாய்கின்ற டீசுட்டா நதியும்  பிரம்மபுத்திரா நதியில் கலக்கிறது
பிரம்மபுத்திரா பள்ளத்தாக்கு மழைக்காடு போன்ற காலநிலையை பெற்றிருப்பதால் இதன் மண் உலகில் காணப்படும் மிகவும் நல்ல உற்பத்தி செய்யும் மண்வகைகளில் ஒன்றாகக் கருதப்படுகிறது. பிரம்மபுத்திரா நதி அசாமில் இருந்து மேற்கு வங்காளத்தை நோக்கிப் பாய்கிறது, அங்கு கங்கை நதியைச் சந்தித்து உலகின் மிகப்பெரிய டெல்டாவை உருவாக்குகிறது. இறுதியாக தெற்கு நோக்கிப் பாய்ந்து வங்காள விரிகுடாவில் கலக்கிறது.
முக்கிய நகரங்கள்
வடகிழக்கு இந்தியாவின் மிகப்பெரிய நகரமான குவகாத்தி நகரம், அசாம் மாநிலத்தின் திப்ருகார் நகரங்கள் பிரம்மபுத்திரா ஆற்றுப் பள்ளத்தாக்கில் காணப்படும் முக்கிய நகரங்களாகும்.
மேற்கோள்கள்
பகுப்பு:பிரம்மபுத்திரா ஆறு பகுப்பு:பள்ளத்தாக்குகள்
நல்லலா ஓடுலு
குறிப்புகள்
பகுப்பு:வாழும் நபர்கள் பகுப்பு:தெலங்காணா நபர்கள் பகுப்பு:தெலங்காணா அரசியல்வாதிகள்
மூகூர் சுந்தர்
மூகூர் சுந்தர் என்பவர் தென்னிந்திய திரைப்படங்களில் நடன நடன இயக்குனராக இருந்தவராவார்.
ஆரம்ப கால வாழ்க்கை
சுந்தர் கர்நாடகத்தின் மைசூர் மாவட்டத்தில் அமைந்துள்ள மூகூர் என்ற கிராமத்தில் பிறந்தார். இவருக்கு பிரபுதேவா, ராஜூ சுந்தரம், நாகேந்திர பிரசாத் ஆகிய மூன்று மகன்கள் உள்ளனர். அவர்கள் திரைப்பட நடன அமைப்பாளர்களாக கோலிவுட் படங்களில் பணியாற்றியுள்ளனர். இவர்கள் மூவரும் தனித்துவமான நடிகர்கள். இவர்களில் பிரபுதேவா ஒரு வெற்றிகரமான கோலிவுட் நடிகராகவும் உள்ளார்.
தொழில்
இவர் முதலில் சென்னையில் உள்ள சந்தமாமா அச்சகத்தில் மாதம் ரூ .40 சம்பளத்தில் பணியாற்றினார். நடனத்தில் உள்ள ஆர்வம் காரணமாக ரூ .10 செலுத்தி நடனம் கற்றுக்கொண்டார். 1962 ஆம் ஆண்டில் கொஞ்சும் சலங்கை திரைப்படத்தில் குழு நடனக் கலைஞராக ஆடும் வாய்ப்பு கிடைத்தது. இவர் நடன அமைப்பாளர் தங்கப்பன் மாஸ்டரின் உதவியாளராக நான்கு ஆண்டுகள் பணியாற்றினார். நான்கு தசாப்தங்களுக்கும் மேலாக தனது தொழில் வாழ்க்கையில் தமிழ் திரையுலகில் பணியாற்றியுள்ளார். 1970 களின் பிற்பகுதியில் திரைத்துறையில் சேர்ந்த அவர் 1980 களின் முற்பகுதியில் இருந்து மிகவும் பரபரப்பாக இயக்கியள்ளார். 1980 களில் பரபரப்பான நடன இயக்குனராக இருந்த இவர் 1980 களின் முற்பகுதியில் இருந்து கிட்டத்தட்ட அனைத்து முன்னணி நடிகர்களுடனும் பணியாற்றியுள்ளார். 1980 இல் வெளியான ஆறாத காயா இவரது ஆரம்பகால படங்களில் ஒன்றாகும். அதைத் தொடர்ந்து பிரீத்திசி நோடு, பிரச்சந்தா புதானிகலு, அனுபமா, நீ நன்ன கல்லலர, கெரலிடா சிம்ஹா ஆகியவை இவரது ஆரம்பகால படங்களாகும். 2000 களின் நடுப்பகுதி வரை திரைத்துறையில் தீவிரமாக இருந்தார். சுமார் மூன்று தசாப்தங்களாக நீடித்த வாழ்க்கையில் சுமார் 1000 திரைப்படங்களுக்கு நடனமமைத்துள்ளார்.
பிற பாத்திரங்கள்
2001 ஆம் ஆண்டில், இவர் முதன்முதலில்  மனசெல்லா நீனே என்ற கன்னட திரைப்படத்தை இயக்கினார். இது தெலுங்கு திரைப்படமான மனசந்தா நுவ்வேவின் மறுஆக்கம் ஆகும். அப்படத்தில் இவரது மகன் நாகேந்திர பிரசாத் படத்தில் முக்கிய கதாபாத்திரத்தில் நடித்தார்.
கன்னட திரைப்படங்களான தபாலி (2009), ஜானி (2017) ஆகியவற்றில் சுந்தர் விருந்தினர் வேடத்தில் நடித்தார். மேலும் இவர் ஒரு பழைய படத்தின் ஒரு பாடலுக்கு நடனம் அமைத்தார். பா. ர. பழனிச்சாமி (2010) என்ற தமிழ் படத்தில் இவர் முக்கிய கதாபாத்திரத்தில் நடித்தார்.
தொலைக்காட்சி
தெலுங்கு தொலைக்காட்சி அலைவரிசையான ஜீ தெலுங்கில் ஒளிபரப்பப்படும் பிரபல நடன நிகழ்ச்சியான ஏஏடிஏ 4 இல் இவர் நடுவர்களில் ஒருவராக இருந்தார். விஜய் தொலைக்காட்சியின் பிரபலமான நிகழ்ச்சியான ஜோடி எண் 1, ஜோடி நம்பர் 1 பருவம் இரண்டில் சுந்தரம் நடுவராக இருந்தார். இதில் பிற நடுவர்களாக சிலம்பரசன், சங்கீதா ஆகியோர் இருந்தனர்.
குறிப்புகள்
பகுப்பு:1938 பிறப்புகள் பகுப்பு:வாழும் நபர்கள் பகுப்பு:கன்னடத் திரைப்பட இயக்குநர்கள்
மாறோக்கத்து நப்பசலையார்
மாறோக்கத்து நப்பசலையார் சங்ககாலத்துப் பெண்புலவர்களில் ஒருவர். எட்டுப் பாடல்கள் இவரால் பாடப்பட்டனவாகச் சங்கநூல் தொகுப்பில் உள்ளன.
பைலா வெல்
பைலா வெல் (Phyla-Vell) என்பது மார்வெல் காமிக்சு நிறுவனத்தால் வெளியிடப்பட்ட அமெரிக்க வரைகதை புத்தகத்தில் தோன்றிய ஒரு கனவுருப்புனைவு காமிக்சு மீநாயகன் கதாபாத்திரம் ஆகும். இந்தக் கதாபாத்திரத்தை எழுத்தாளர் பீட்டர் டேவிட் மற்றும் பால் அசாசெட்டா ஆகியோர் உருவாக்கினார்கள். இவரின் முதல் தோற்றம் டிசம்பர் 2003 இல் வெளியான 'கேப்டன் மார்வெல்' (தொகுதி 5) #16 என்ற கதையில் தோற்றுவிக்கப்பட்டது.
மாறோக்கத்து நப்பசலையார்
மாறோக்கம் என்பது ஓர் ஊர். இவ்வூரில் வாழ்ந்த மற்றொரு புலவர் மாறோக்கத்துக் காமக்கணி நப்பாலத்தனார் என்னும் கணியர் (சோதிடர்)
பைலா வெல்
வெளியிணைப்புகள்
பகுப்பு:வரைகலை கதாப்பாத்திரங்கள் பகுப்பு:மார்வெல் வரைகதை மீநாயகன்கள் பகுப்பு:அமெரிக்க மீநாயகன்கள்
மாறோக்கத்து நப்பசலையார்
நப்பசலையார் பாடல்கள்
நற்றிணை 304
சோழன் குளமுற்றத்துத் துஞ்சிய கிள்ளிவளவன், மலையமான் திருமுடிக் காரி, மலையமான் சோழிய ஏனாதி திருக்கண்ணன், வானவன், வளவன், செம்பியன், சோழர், அவியன், கபிலன் ஆகியோர் இவரது பாடல்களில் குறிப்பிடபடுகின்றனர்.
திருவருணைத் தனிவெண்பா
திருவருணைத் தனிவெண்பா என்றும் தனிவெண்பாமாலை என்றும் வழங்கப்படும் தமிழ் நூல் 16 ஆம் நூற்றாண்டில் வாழ்ந்த குகை நமச்சிவாயர் இயற்றிய நூல்களில் ஒன்று. அருணை என்பது அண்ணாமலை என்னும் திருவண்ணாமலை.
பாடல் - எடுத்துக்காட்டு
(பொருள் நோக்கில் சொற்பிரிப்பு செய்யப்பட்டுள்ளது.)
1 இந்தப் பாடல் பிற்காலத்தில் பிள்ளைப் பெருமாள் ஐயங்கார் பாடிய பாடலோடு ஒப்புநோக்கத் தக்கது.
2
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
கெடிலம் ஆறு
கெடிலம் ஆறு (Gadilam River) என்பது இந்தியாவின், தமிழகத்தின் கடலூர் மற்றும் கள்ளக்குறிச்சி மாவட்டங்கள் வழியாகப் பாயக்கூடிய ஆறு ஆகும். இது ஒப்பீட்டளவில் சிறிய ஆறு ஆகும். சங்கராபுரம் மையனூரில் உற்பத்தியாகி, மலட்டாற்றுடன் சேர்ந்து கடலூர் அருகே, வங்கக்கடலில் ஐக்கியமாகிறது, மழைக்காலங்களில் பெருக்கெடுத்தோடும் இந்த ஆறு இதன் சுற்றுப்புறத்தில் நிலத்தடி நீர் மட்டம் உயர உதவுகிறது. இது தேவாரம் போன்ற பக்தி இலக்கியங்களிலும் குறிப்பிடப்பட்டுள்ளது. இந்த ஆற்றின் குறுக்கே முகலாற்று அணை, புத்தனேந்தல் அணை, கெடிலம் அணை, திருவாமூர் அணை, திருவதிகை அணை, வானமாதேவி அணை, திருவயிந்திரபுரம் அணை போன்ற அணைகள் கட்டப்பட்டுள்ளன.
இந்த ஆற்றில் பொதுவாக பருவ மழைக்காலத்தில் நீர் வரத்து இருக்கும். இதன் காரணமாக நிலத்தடி நீர் மட்டமானது உயர்வதோடு, இதன் படுகையில் உள்ள நீர் நிலைகளும் நிரம்புகின்றன. இந்த ஆற்றின் கரையில் திருவதிகை வீரட்டேஸ்வர் கோயில், திருவந்திபுரம் தேவநாதன் பெருமாள் கோயில் போன்ற புகழ்பெற்ற சில கோயில்கள் அமைந்துள்ளன. தேவரம் போன்ற இடைக்கால பக்தி இலக்கியங்களிலும் இந்த ஆறு குறித்துக் குறிப்பிடப்பட்டுள்ளது. புனித டேவிட் கோட்டையின் இடிபாடுகள் ஆற்றின் முகப்பில் அமைந்துள்ளன.
கிளை ஆறுகள்
இதற்கு இரு கிளை ஆறுகள் உள்ளது
வரலாற்றில் கெடிலம்
மூன்றாம் இராசராசனை சிறை வைத்து சோழப் பேரரசனை வியக்க வைத்த கோப்பெருஞ்சிங்கன் சேந்தமங்கலம் கோட்டைக்கட்டி ஆண்டது இந்நதிக்கரையில்தான். தமிழ், மண்ணில் கால்பதித்த ஆங்கிலேயர்கள் முதன் முதலில் கோட்டை கட்டியது இந்த நதியின் முகத்துவாரத்தில்தான், வைணவப் புகழ் பாடும் திருவந்திபுரமும் இந்நதிக்கரையில் அமைந்துள்ளன. தேவாரம் பாடிய ஆசிரியர்களான தம்பிரான் தோழன் என சிறப்பித்து கூறப்படும் சைவ சமய நாயன்மாரான சுந்தரமூர்த்தி நாயனாரும், அப்பர் பெருமான் என அழைக்கப்படும் அப்பர் திருநாவுகரசரரும் பிறந்தது இக்கெடில நதிக்கரையின் திருநாவலூர் மற்றும் திருவாமூர் கிராமங்களில்தான்.
மேற்கோள்கள்
பகுப்பு:இந்திய ஆறுகள் பகுப்பு:தமிழக ஆறுகள் பகுப்பு:கள்ளக்குறிச்சி மாவட்ட ஆறுகள் பகுப்பு:கடலூர் மாவட்ட ஆறுகள்
லோரன்சு எம். குரோசு
'''லோரன்சு எம். குரோசு''' (ஆங்கிலம்: Lawrence Maxwell Krauss; பிறப்பு மே 27, 1954) ஒரு கனடிய-அமெரிக்க இயற்பியல் கோட்பாட்டாளர், அண்டவியலாளர், பேராசிரியர், அறிவியல் பரப்புரையாளர் ஆவார். இவர் அரிசோனா பல்கலைக்கழகத்தின் அரிசோனா பல்கலைக்கழகத்தின் இயக்குனரும் ஆவார். இன்மையில் இருந்து எழுந்த அண்டம் ('A Universe from Nothing') உட்பட்ட சிறந்து விற்கப்பட்ட நூல்களின் எழுத்தாளர் ஆவார். அறிவியல் ஐயுறவியல், அறிவியல் கல்வி, அறிவியலின் அறவியல் அடிப்படை ஆகியவற்றுக்கான ஆதரவாளரும் ஆவார்.
வெளி இணைப்புகள்
பகுப்பு:இயற்பியலாளர்கள் பகுப்பு:ஐயுறவியலாளர்கள் பகுப்பு:அறியவியலாமைக் கொள்கையாளர்கள் பகுப்பு:கனடிய அறிவியலாளர்கள் பகுப்பு:அமெரிக்க இயற்பியலாளர்கள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:அமெரிக்க இறைமறுப்பாளர்கள் பகுப்பு:கனடிய இயற்பியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
மத்திய ஆப்பிரிக்க நேரம்
மத்திய ஆப்பிரிக்க நேரம் 'அல்லது' 'கேட்' 'என்பது மத்திய மற்றும் தெற்கு ஆப்பிரிக்காவில் பயன்படுத்தப்படும் நேர வலயம் ஆகும். இந்த மண்டலம் ஒருங்கிணைந்த அனைத்துலக நேரத்திற்கு இரண்டு மணி நேரத்திற்கு முன்னதாகவே உள்ளது. இந்நேர வலயமானது அருகேயுள்ள தெற்கு ஆப்பிரிக்க சீர் நேரம் மற்றும் கிழக்கு ஐரோப்பிய நேரம் ஆகியவற்றை ஒத்திருக்கிறது.
இந்த நேர மண்டலம் பூமத்திய ரேகைப் பிராந்தியத்தில் முக்கியமாக இருப்பதால், ஆண்டு முழுவதும் எவ்விதமான மாற்றங்கள் எதுவும் இல்லை, எனவே பகல் நேர சேமிப்பு காலம் தேவைப்படாது.
மத்திய ஆப்பிரிக்கா நேரம் பின்வரும் நாடுகளில் பயன்படுத்தப்படுகிறது:
பின்வரும் நாடுகள் மத்திய ஆப்பிரிக்க நேர மண்டலத்திற்கு பதிலாக தெற்கு ஆப்பிரிக்க நேரமண்டலத்தினை பயன்படுத்துகிறது
சான்றுகள்
பகுப்பு:நேர வலயங்கள்
இந்துக்கள் சிறுபான்மையாக உள்ள மாநிலங்கள் பட்டியல்
இந்தியாவைப் பொறுத்த வரை பெரும்பான்மையாக உள்ளவர்கள் இந்து சமயத்தினர் ஆவர். இருப்பினும் மாநில வாரியாக பார்க்கும் போது 5 மாநிலங்கள் மற்றும் மூன்று ஒன்றியப் பகுதிகளில் இந்துக்கள் சிறுபான்மையாக உள்ளனர். 1992-ஆம் ஆண்டின் சிறுபான்மையினருக்கான தேசிய ஆணையச் சட்டத்தின் பிரிவு 2(c) & (f) இன் கீழ் அறிவிக்கப்பட்ட சமயத்தைச் சேர்ந்த இசுலாமிய, கிறிஸ்தவ, சீக்கிய, பௌத்தம், சமண மற்றும் பார்சி சமயத்தைச் சேர்ந்த இந்தியக் குடிமக்களுக்கு சிறுபான்மையினருக்கான கல்வி நிறுவனங்களில் சலுகைகள் வழங்கப்படுகிறது. இந்துக்கள் சிறுபான்மையாக உள்ள கீழ்கண்ட மாநிலங்கள் மற்றும் ஒன்றியப் பகுதிகளின் அரசுகள் சலுகைகள் வழங்குவதில்லை.
வழக்கு
6 மாநிலங்கள் மற்றும் மூன்று ஒன்றியப் பகுதிகளில் வாழும் இந்து சமயச் சிறுபான்மை இன மக்களுக்கு, சிறுபான்மையோர் கல்வி நிறுவனங்களுக்கான தேசிய ஆணையத்தின் சட்டப் பிரிவு 2 (f) தகுதி குறித்து புது தில்லி வழக்கறிஞர் அஸ்வினி குமார் உபாத்தியாயா என்பவர் உச்ச நீதிமன்றத்தில் மே 2022ல் வழக்கு தொடுத்துள்ளார்.
வழக்கறிஞர் அஸ்வினி குமார் உபாத்யாயா தாக்கல் செய்த மனுவுக்கு பதிலளித்த சிறுபான்மை விவகார அமைச்சகம், தேசிய சிறுபான்மையினர் ஆணையச் சட்டம், 1992ன் பிரிவு 2சியின் கீழ் 6 சமயத்தினர் சிறுபான்மை சமூகங்களாக இந்திய அரசு அங்கீகாரம் கொடுத்துள்ளது என்றும், இந்துக்கள் உட்பட எந்தவொரு மத அல்லது மொழிவழி சமூகத்தையும் தங்கள் எல்லைக்குள் சிறுபான்மையினராக அறிவிக்க அரசாங்கங்களுக்கு அதிகாரம் உள்ளது என்று கூறியது.
உபாத்யாயா தேசிய சிறுபான்மை கல்வி நிறுவன சட்டம், 2004 இன் பிரிவு 2(f) இன் செல்லுபடியை சவால் செய்தார். இது இந்திய அரசுக்கு கட்டுப்பாடற்ற அதிகாரத்தை அளிக்கிறது என்று குற்றம் சாட்டி, "வெளிப்படையாக தன்னிச்சையானது, பகுத்தறிவற்றது மற்றும் புண்படுத்தும்" என்று குறிப்பிட்டது. சட்டத்தின் பிரிவு 2(f) இந்தியாவில் உள்ள சிறுபான்மை சமூகங்களை அடையாளம் காணவும் அறிவிக்கவும் நடுவண் அரசுக்கு அதிகாரம் அளிக்கிறது. மனுவின்படி, உண்மையான மத மற்றும் மொழி சிறுபான்மையினருக்கு சிறுபான்மையினரின் உரிமைகளை மறுப்பது, அரசியலமைப்பின் 14 மற்றும் 21 வது பிரிவுகளை மீறுவதாகும்
முஸ்லிம்கள், கிறிஸ்தவர்கள், சீக்கியர்கள், பௌத்தர்கள், சமணர்கள் மற்றும் பார்சிகள் ஆகிய ஆறு சமூகங்களை சிறுபான்மையினராக அறிவிக்கும் மத்திய அரசின் அறிவிப்பை எதிர்த்து பல உயர் நீதிமன்றங்களில் உள்ள வழக்குகளை மாற்றக் கோரிய மனுவை உச்ச நீதிமன்றம் ஏற்கனவே ஏற்றுக்கொண்டது என்பது குறிப்பிடத்தக்கது.
இந்த வழக்கில் இந்திய அரசு தனது கருத்தை கூற உச்ச நீதிமன்றத்தில் கால அவகாசம் கேட்டது. இந்த வழக்கில் இந்திய அரசு பதில் அளிக்க உச்ச நீதிமன்றம் மூன்று மாதம் கால அவகாசம் வழங்கியது. 24 நவம்பர் 2022ல் அன்று வழக்கு குறித்து மாநிலங்கள் மற்றும் ஒன்றியப் பகுதிகளின் அரசுகளின் கூட்டத்தைக் கூட்டி கருத்தறிய இந்திய அரசுக்கு 6 வார கால அவகாசம் உச்ச நீதிமன்றம் வழங்கியது.
இந்துக்கள் 10 மாநிலங்கள் மற்றும் ஒன்றியப் பகுதிகளில் சிறுபான்மை மக்களாக உள்ளனர் என இந்திய அரசு உச்ச நீதிமன்றத்தில் தெரிவித்துள்ளது.
வெளி இணைப்புகள்
பகுப்பு:இந்து சமயம் பகுப்பு:இந்தியப் பட்டியல்கள் பகுப்பு:இந்தியாவில் வழக்குகள்
ஜெடபே பெருங்கோவில்
ஜெடபே பெருங்கோவில் (ஆங்கிலம்: Getafe Cathedral அல்லது Cathedral of La Magdalena; எசுப்பானியம்: Catedral de La Magdalena) என்பது எசுப்பானியாவின் ஜெடபே எனும் நகரத்தில் அமைந்துள்ள உரோமன் கத்தோலிக்கப் பெருங்கோவில் ஆகும். அலொன்சோ டி கொவருபியஸ் (Alonso de Covarrubias) மற்றும் யுவான் கொமெஸ் டி மோரா (Juan Gómez de Mora) என்பவர்களால் இப்பெருங்கோவில் வடிவமைக்கப்பட்டது. 16 ஆம் நூற்றாண்டில் இதன் கட்டுமானப்பணிகள் ஆரம்பமாகி 1770 ஆம் ஆண்டில் நிறைவுற்றன.
இது 1958 ஆம் ஆண்டில் எசுப்பானியப் பாரம்பரியச் சொத்தாகப் பிரகடனம் செய்து வைக்கப்பட்டது.
சொ. கருப்பசாமி
'''சொ. கருப்பசாமி''' (C. Karuppasamy, மார்ச்சு 22, 1955 - அக்டோபர் 22, 2011), ஒரு தமிழக அரசியல்வாதி ஆவார். இவர் தமிழ்நாடு சட்டமன்றத்திற்கு திருநெல்வேலி மாவட்டம் சங்கரன்கோவில் சட்டமன்றத் தொகுதியிலிருந்து நான்கு முறை தேர்ந்தெடுக்கப்பட்டார். முதலில்் 1996--2001 பின் 2001_2006 காாலக்கட்டத்தில் சட்டமன்ற உறுப்பினர் 2006-2011மீண்டும் சட்டமன்ற உறுப்பினர்
தொடர்ந்து 2011 - 2016 தமிழ்நாடு அரசு அமைச்சரவையில் கால்நடைத் துறை அமைச்சராகவும் பின்பு விளையாட்டு மற்றும் இளைஞர் நலத் துறை அமைச்சராகவும் பணியாற்றினார். தொகுதியின் செல்லப்பிள்ளை என அறியப்படுகிறார்.
சான்றுகள்
பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:2011 இறப்புகள் பகுப்பு:1955 பிறப்புகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள்
பிம்லா காஷ்யப் சூடு
பிம்லா காசியப் சூடு (Bimla Kashyap Sood)(பிறப்பு: பிப்ரவரி 26, 1942) என்பவர் ஓர் இந்தியப் பெண் அரசியல்வாதி, சமூக சேவகர் மற்றும் இமாச்சலப் பிரதேசத்திலிருந்து பாரதீய ஜனதா கட்சியின் சார்பில் இந்திய நாடாளுமன்ற மேலவைக்கு தேர்ந்தெடுக்கப்பட்டவர் ஆவார்.
தொழில்
1990களில், காசியப் சூடு அரசுசாரா அமைப்பான "தாமரை நலச் சங்கம்" மூலம் இமாச்சலச் பிரதேசத்தில் கல்வியறிவு பிரச்சாரத்தில் தீவிரமாக ஈடுபட்டார். 1999ஆம் ஆண்டில், இவர் குடும்ப ஆலோசனை மற்றும் பெண்கள் நலனை நோக்கமாகக் கொண்ட "மனவி" என்ற தன்னார்வ தொண்டு நிறுவனத்தை நிறுவினார். 1998 முதல் 2003 வரையிலான காலப்பகுதியில், இவர் "இமாச்சலப் பிரதேச மாநில கூட்டுறவு வங்கி", "இமாச்சலப் பிரதேச மாநில கைவினைப்பொருட்கள் மற்றும் கைத்தறி கூட்டுறவு நிறுவனம்" ஆகியவற்றின் இயக்குநராகவும், சிம்லா மாநகராட்சியில் ஆலோசனை இயக்குநராகவும் பதவி வகித்தார். மேலும் "மகிளா விகாஸ் நிகாம்" இயக்குனராகவும் சிம்லாவில் பணியாற்றினார். இவர் ஏப்ரல், 2010இல் மாநிலங்களவைக்குத் தேர்ந்தெடுக்கப்பட்டார். பெண்கள் மற்றும் குழந்தைகள் மேம்பாட்டு அமைச்சகம், நீர்வளக் குழு மற்றும் போக்குவரத்து, சுற்றுலா மற்றும் கலாச்சார ஆலோசனைக் குழுவின் உறுப்பினராக பணியாற்றினார்.
மேற்கோள்கள்
பகுப்பு:1942 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இமாச்சலப் பிரதேசத்தில் அரசியல் பகுப்பு:மாநிலங்களவை உறுப்பினர்கள்
அட்சயப் பாத்திரம்
அட்சயப் பாத்திரம் அல்லது அமுதசுரபி என்பது இந்திய தொன்மவியலில் குறப்படும் ஒரு பாத்திரம் ஆகும். இந்தப் பாத்திரத்தில் அள்ள அள்ள உணவு இருந்துகொண்டே இருக்கும். மகாபாரதத்தின்படி, அட்சயப் பாத்திரம் தர்மனுக்கு சூரிய பகவான் தந்ததாகும். இந்தப் பாத்திரத்தில் உணவு இட்டால், எடுக்க எடுக்க கொடுக்கும் தன்மையுடையது. இதனை வைத்தே பஞ்ச பாண்டவர்கள் தங்களுடைய வானப்பிரஸ்தம் காலத்தில் உணவை உண்டார்கள்.
ஒரு முறை துர்வாச முனிவர் துரியோதனன் அரண்மனைக்குச் சென்றார். அப்போது அவனுடைய உபசரிப்பில் மகிழ்ந்தவர் என்ன வரம் வேண்டும் என்று கேட்க, அதற்கு துரியோதணன் பஞ்ச பாண்டவர்கள் குடிலுக்குச் சென்று உணவருந்த வேண்டும் என்று கூறுகிறான். துர்வாசரும் அதனை ஏற்று தன்னுடைய சீடர்களுடன் பஞ்ச பாண்டவர்கள் குடிலுக்குச் செல்கிறார். அங்கு உணவினைச் சாப்பிட்டு முடித்துவிட்ட பாண்டவர்கள், அட்சயப் பாத்திரத்தினையும் கழுவி வைத்துவிட்டார்கள். துர்வாசர் தான் குளித்துவிட்டு வந்து உணவினை அருந்துவதாகக் கூறிவிடுகிறார். திரௌபதி கிருஷ்ணனை வேண்டி, தன்னைக் காக்கும்படி வேண்ட, கிருஷ்ணன் அட்சயப் பாத்திரத்திலிருந்த ஒரு சிறு இலையை உண்டார். அனைத்து உயிர்களுக்கும் உணவுண்ட திருப்தி உண்டானது.
துர்வாசரும், அவருடையச் சீடர்களும் தங்கள் வயிறு நிரம்பியதைக் கண்டு பஞ்ச பாண்டவர்களிடம் மீண்டும் வராமல் சென்றனர்.
மணிமேகலையில்
மணிமேகலை இலக்கியத்தில் குறிப்பிடப்படும் அமுதசுரபியும் அட்சயப் பாத்திரத்தை ஒத்த ஒரு  பாத்திரமே. சிந்தாதேவியால் ஆபுத்திரனுக்குத் தரப்பட்ட அமுதசுரபியைக் கொண்டு உயிர்களது பசிப்பிணியைப் போக்கி வந்தான். அவன், வாழ்வோர் யாருமில்லாத மணிபல்லவத் தீவைச் சேர்ந்தபோது பிற உயிர்களைக் காக்கும் பாத்திரத்தைக் கொண்டு தன்னுயிரை மட்டும் காக்க விரும்பாதவனாய், அதைக் கோமுகி என்னும் பொய்கையில் விட்டு விட்டு உயிர் துறந்தான். பிற்காலத்தில் மணிபல்லவத்துக்கு வந்த மணிமேகலையின் கைகளில் அமுதசுரபி வந்து சேர்ந்தது. அவள் காவிரிப்பூம்பட்டினம் வந்து, துறவுக்கோலம் பூண்டு, அதைக் கையிலேந்தி, ஆதிரை என்னும் கற்பிற் சிறந்தவளிடம் முதலிற் பிச்சை ஏற்றனள். அவள், 'உலகமெங்கும் பசிப்பிணி நீங்குக' எனக் கூறி அதில் பிச்சை இட்டாள். அதிலிருந்து ஒரு பிடி சோறு வாங்கியுண்டு, காயசண்டிகை என்னும் விஞ்சையர் பெண்ணொருத்தி தனக்கிருந்த தீராப் பசி நோய் என்னும் நோயிலிருந்து விடுபட்டாள். பின்னர் மணிமேகலை, உலகவறவி என்னும் ஊரம்பலம் சேர்ந்து, பலருக்கும் பசிப்பிணியைப் போக்கி வந்தாள்.
ஆதாரங்கள்
பகுப்பு:மகாபாரதம் பகுப்பு:இந்து தொன்மவியல் பொருள்கள் பகுப்பு:இந்து தொன்மவியல்
நௌ யூ ஸீ மீ
நௌ யூ ஸீ மீ 2013ம் ஆண்டு வெளியான அமெரிக்க நாட்டு திரில்லர் திரைப்படம். இந்த திரைப்படத்தை லூயிஸ் லேடேர்ரியர் இயக்கி உள்ளார்.
வெளியீடு
இந்த திரைப்படம் 21 மே, 2013ம் ஆண்டு அமெரிக்காவிழும், 31 ஜூலை 2013ம் ஆண்டு பிரான்சு நாட்டிலும் வெளியானது.
வெளி இணைப்புகள்
பகுப்பு:2013 ஆங்கிலத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:பிரெஞ்சுத் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள் பகுப்பு:லயன்ஸ் கேட் என்டேர்டைன்மென்ட் திரைப்படங்கள் பகுப்பு:சும்மிட் என்டேர்டைன்மென்ட் திரைப்படங்கள் பகுப்பு:பழிவாங்குதல் குறித்தான திரைப்படங்கள்
எல் கிரேக்கோ
எல் கிரேக்கோ என அழைக்கப்பட்ட டொமினிகோஸ் தியோடோகோபாலஸ் (1541-7 April 1614) என்பவர் எசுப்பானிய மறுமலர்ச்சிக் காலத்தில் வாழ்ந்த ஓவியர், சிற்பி மற்றும் கட்டிட ஆவார். தனது படைப்புகளில் முழு கிரேக்க பெயரின் கையொப்பம் இட்டதால், இவரை எல் கிரேக்கோ என அழைத்தனர்.
கிரெட்டே எனும் இடத்தில் பிறந்தார் எல் கிரேக்கோ. கிரெட்டே அப்பொழுது வெனீஸ் அரசாட்சியில் இருந்தது மற்றும் பய்சான்டைன் யுகத்திற்கு பிந்தைய காலத்தின் கலை மையமாக திகழ்ந்தது. அந்த கலையில் கற்று தெரிந்தபின், தனது 26வது வயதில் வெனீஸ் நகரிற்கு பயணப்பட்டார் எல் கிரேக்கோ. 1570ஆம் ஆண்டில் ரோம் நகரிற்கு சென்ற இவர், அங்கே ஓர் பயிலரங்கு திறந்து பல படைப்புகளை செய்து முடித்தார். 1577ஆம் ஆண்டில் எசுப்பானிய நாட்டில் உள்ள டோலெடோ எனும் இடத்திற்கு புலம்பெயர்ந்த எல் கிரேக்கோ, இறக்கும் வரை அங்கேயே இருந்து பல படைப்புகளை செய்தார். டோலெடோ நகரில் தான் இவருக்கு பெரும் வாய்ப்புகள் கிட்டின மற்றும் தனது புகழ்பெற்ற ஓவியங்களை வரைந்தார்.
வெளி இணைப்புகள்
பகுப்பு:1541 பிறப்புகள் பகுப்பு:1614 இறப்புகள் பகுப்பு:எசுப்பானிய ஓவியர்கள்
செங்
செங் (ஆங்கிலம், மலாய் மொழி: Cheng) என்பது மலேசியா, மலாக்கா, மத்திய மலாக்கா மாவட்டத்தில் அமைந்து இருக்கும் ஒரு நகரமாகும். அலோர் காஜா நகரத்திற்கும் மலாக்கா மாநகரத்திற்கும் மையத்தில் அமைந்து இருப்பதால், அண்மைய காலங்களில் மிகத் துரிதமாக வளர்ச்சி அடைந்து வருகிறது. இந்த நகரத்தை அலோர் காஜா-மத்திய மலாக்கா-ஜாசின் நெடுஞ்சாலை (Alor Gajah-Central Malacca-Jasin Highway) வழியாகவும் சென்று அடையலாம்.
இந்த நகரம் பத்து பிரண்டாம் நகரில் இருக்கும் மலாக்கா அனைத்துலக விமான நிலையத்தில் இருந்து 5 கி.மீ. தொலைவில் இருக்கிறது. இங்கு புக்கிட் செங், செங் பிரதானா, செங் பாரு போன்ற சில வீடமைப்புத் திட்டங்களும் உருவாக்கப்பட்டு வருகின்றன.
அமைவு
செங் நகரத்திற்கு தொழில்துறை வளாகமும் உள்ளது. அங்கே செங் தொழில்நுட்ப பூங்கா (Cheng Technology Park) உருவாக்கப் பட்டுள்ளது. இது ஒரு தொழில்துறை நகரமாக மாறி வருவதால் நிறைய வங்கிகளும், உணவகங்களும் திறக்கப்பட்டு உள்ளன.
சன்னாசிமலை ஆலயம்
செங் நகருக்கு அருகில் குருபோங் எனும் ஒரு சிறு நகரம் இருக்கிறது. இங்கே தான் மலேசியாவில் புகழ்பெற்ற அருள்மிகு சன்னாசிமலை ஆண்டவர் ஆலயம் உள்ளது. இது 150 ஆண்டு காலம் பழைமை வாய்ந்த ஓர் ஆலயம்.
இந்த ஆலயத்தில் ஆண்டுதோறும் சன்னாசிமலைத் திருவிழா மிக விமரிசையாக நடைபெறுகின்றது. ஆயிரக்கணக்கான பக்தர்கள் முருகப் பெருமானுக்கு காவடிகள் எடுத்து சிறப்புகள் செய்கின்றனர். இன்னொரு சிறப்பு என்னவென்றால், ஏராளமான சீனர்களும் காவடிகள் எடுக்கிறார்கள்.
அருகிலுள்ள பகுதிகள்
செங்கிற்கு அருகில் உள்ள நகரங்கள்.
மேற்கோள்கள்
பகுப்பு:மலேசிய நகரங்கள் பகுப்பு:மலாக்கா பகுப்பு:மலாக்காவில் உள்ள நகரங்கள்‎
கே. சி. ஜி. தொழில்நுட்பக் கல்லூரி
'''கே. சி. ஜி. தொழில்நுட்பக் கல்லூரி''' (KCG College of Technology) என்பது இந்தியாவின், தமிழ்நாட்டின், சென்னையில் உள்ள ஒரு பொறியியல் கல்லூரி ஆகும். இதன் நிறுவனர்-தலைவர் கே. சி. ஜி. வர்கீசு ஆவார். "ஒவ்வொரு மனிதனையும் வெற்றிபெறச் செய்ய வேண்டும்; எந்த மனிதனையும் தோல்வியடையச் செய்யக்கூடாது" என்ற நோக்கத்தை நிறைவேற்ற 1998ஆம் ஆண்டில் இந்தக் கல்லூரி நிறுவப்பட்டது.
வரலாறு
கே. சி. ஜி. தொழில்நுட்பக் கல்லூரி 1998இல் நிறுவப்பட்டது. இது ஒரு கிறிஸ்தவ சிறுபான்மை கல்வி நிறுவனமாகும். இது சென்னை அண்ணா பல்கலைக்கழகத்துடன் இணைவுபெற்றுள்ளது. மேலும் புது தில்லியின் ஏஐசிடிஇ-ஆல் அங்கீகரிக்கப்பட்டுள்ளது. இக்கல்லூரி ஐ. எஸ். ஓ. 9001: 2000 சான்றிதழ் பெற்றுள்ளதுது.
வளாகம்
இந்தக் கல்லூரியானது, பழைய மகாபலிபுரம் சாலையில் (ஐ. டி. நெடுஞ்சாலை) அடையாரிலிருந்து (தெற்கு சென்னை) சுமார் 8 கி.மீ. தொலைவில் காரப்பாக்கத்தில் அமைந்துள்ளது.
வெளி இணைப்புகள்
பகுப்பு:சென்னையில் உள்ள பொறியியல் கல்லூரிகள் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழக இணைவுக்கல்லூரிகள்
இயற்கை (திரைப்படம்)
இயற்கை, 2003 ஆம் ஆண்டில் வெளிவந்த தமிழ்த் திரைப்படம். இப்படம் தேசிய அளவிலான தமிழ்த் திரைப்படத்திற்கான விருதினைப் பெற்றுள்ளது. இப்படத்தை குணசேகரன் என்பவர் தயாரித்துள்ளார். எஸ்.பி.ஜனநாதன் இயக்கியுள்ளார்.இப்படத்தில் ஷாம், அருண் விஜய், குட்டி இராதிகா, சீமா பிசுவாசு ஆகியோர் நடித்துள்ளனர். பாரிய செலவில் தயாரிக்கப்பட்ட இப்படத்திற்கு, வித்யாசாகர் இசையமைத்துள்ளார். தஸ்தாயெவ்ஸ்கி என்ற உருசிய எழுத்தாளரின் கதையான வெண்ணிற இரவுகள் என்ற கதையைத் தழுவி எடுக்கப்பட்டது. மேலும் 30மொழிகளில் ரீமேக் செய்யப்பட்டது.
பாடல்கள்
இசை : வித்யாசாகர்
திருவேடகம் ஊராட்சி
திருவேடகம் ஊராட்சி (Thiruvedagam Gram Panchayat), தமிழ்நாட்டின் மதுரை மாவட்டத்தில் உள்ள வாடிபட்டி ஊராட்சி ஒன்றியத்தில்  அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3567 ஆகும். இவர்களில் பெண்கள் 1754 பேரும் ஆண்கள் 1813 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டேன் சேங்கர்
'''டேனியல் செ. சேங்கர்''' ஓர் நுட்ப பங்கு வர்த்தகர். தணிக்கை செய்யப்பட்ட வருமானம் 2 வருடங்களுக்குள், 10,775 அமெரிக்க வெள்ளிகள் 18,000,000 ஆக இரண்டு ஆண்டுகளில் மாறியது தணிக்கையில் தெரியவந்ததால் ஊடகங்களின் கவனத்தை ஈர்த்தார்.
தனிப்பட்ட வரலாறு
டான் சேங்கர் பங்கு வர்த்தில் உலக சாதனை படைத்துள்ளார் ஒரு வருட பங்குச் சந்தை வணிகத்தில் அவரின்  மொத்த பங்குகள் 29,000% இக்கும் அதிகமாக வளர்ச்சி கண்டிருந்தன. இரண்டு ஆண்டுகளில், அவர், 10,775 வெள்ளிகளை 18 மில்லியன் வெள்ளிகளாக மாற்றினார். பார்ச்சூன் இதழ், சேங்கர் பற்றி ஒரு விரிவான கட்டுரையை எழுதியது, அதில் அவரது வணிக முடிவுகளை பற்றி வரி தணிக்கை முடிவுகளை மதிப்பாய்வு செய்து எழுதியது.
லாசு ஏஞ்சல்சின் சான் பெர்னாண்டோ பள்ளத்தாக்கு பகுதியில் சேங்கர் வளர்ந்தார். அவரது தந்தை மருத்துவர் தாய் உளவியலாளர். அவர் கல்லூரி படிப்பை முடிக்காமல் கொலராடோவிலும் இடாஹோவிலும் உள்ள பனிச்சறுக்கு விளையாட்டுக்காக சில ஆண்டுகள் கல்லூரியை விட்டு வெளியேறினார். தனது இருபதுகளின் ஆரம்பத்தில் தனது வருமானத்திற்காக பெல் ஹாப், கார் டிரைவர் மற்றும் சமையல்காரர் போன்ற சில வேலைகளை செய்தார்.
இறுதியில், அவர் உயர்நிலைப் பள்ளி கல்வியோ தொழில்முறை வர்த்தகமமோ இல்லாமல் எல்லேவுக்கு திரும்பினார். அவர் ஓர் வீட்டை மாற்றியமைக்கும் நிறுவனத்தில் வேலை செய்யத் தொடங்கி பின் தனது கலிபோர்னியா ஒப்பந்தக்காரரின் உரிமத்தைப் பெற்றார். அவர் ஒரு சுயாதீன ஒப்பந்தக்காரராக பெவர்லி இல்சில் நீச்சல்குளம் அமைக்கும் வேலையில் இறங்கினார் அவ்வேலையில் ஓரளவு நல்ல வருமானத்தைப் பெற்றார்.
அவரது தாயார் எலைன் பங்குச் சந்தையை விரும்பினார், டான் அவருடன் தொக்காவில் வணிக ஓடைகளை அடிக்கடி பார்ப்பார். 1978 ஆம் ஆண்டில் ஒரு நாள் டான் திரையின் அடிப்பகுதியில் குறுக்கே ஓடும் செய்தியில் ஓர் பங்கு ஒரு வெள்ளிக்கு விற்பதைக் கண்டார். அவர் தனது முதல் பங்கை வாங்கி சில வாரங்களுக்குப் பிறகு $ 3 க்கு மேல் விற்றார். அந்த விற்பனையிலிருந்து, சந்தையின் போக்கில் பெரும் நாட்டம் கொண்டு ,அன்றைய பங்கு விலைகளை அறிந்து கொள்ள ஒரு கருவியை ஒப்பந்த வேலைக்கு செல்லும் போதும்  அவருடன் எடுத்துச் சென்றார்.
இணைய குமிழ்
1997 ஆம் ஆண்டில் பங்குச் சந்தையில் தொழில்நுட்பம் மற்றும் இணையப் பங்குகள் அதிக வணிகர்களின் பெற்றிருந்த போது, டான் பெரும் நகர்வுகளைக் காணத் தொடங்கினார். சந்தையில் முழுமையாக முன்னேற தேவையான மூலதனத்தை வைத்திருக்க அவர் தனது போர்ஷை சுமார் 11,000 டாலர்களுக்கு விற்றார். அடுத்த ஆண்டில், அவர் 11,000 டாலர்களை 18 மில்லியனாக பெருக்கினார், இரண்டு பத்தாண்டுகளாக சந்தையில் வணிகம் புரிந்த அறிவு பெற்ற வில்லியம் ஓ நீலின் படைப்புகளை திரும்ப திரும்ப வாசித்தார். இந்த வெற்றியின் மூலம், டான் ஒரு முழுநேர வர்த்தகராகி, ஒப்பந்தத்த கார வேலையை விட்டு வெளியேற முடிந்தது.
சேங்கர் அறிக்கை மற்றும் சார்ட்பேட்டர்ன்.காம்
1996 ஆம் ஆண்டில் டான் தி சேங்கர் அறிக்கை என்ற தொலைநகல் செய்திமடலைத் தயாரித்தார், இது ஒவ்வொரு இரவும் பல நூறு தொடக்க வர்த்தகர்களுக்கு சென்றது. இந்த தொலைநகல் கடிதத்தை அவர் 1998 ஆம் ஆண்டில் சார்ட்பேட்டர்ன்.காம் என்ற புதிய கல்வி வலைத்தளமாக மாற்றினார், அங்கு தினசரி பங்கு விளக்கப்படங்கள் வர்த்தகர்கள் படித்து வர்த்தகம் செய்யக்கூடிய சிறந்த வடிவங்களை எடுத்துக்காட்டுகின்றன. இந்த வலைத்தளம் இப்போது உலகெங்கிலும் உள்ள ஆயிரக்கணக்கான வர்த்தகர்களுக்கு தொழில் சந்தை தயாரிப்பாளர்கள், ஹெட்ஜ் நிதி மற்றும் தனியார் வர்த்தகர்களுக்கு சேவைகளை வழங்குகிறது.
வெளி இணைப்புகள்
பகுப்பு:வாழும் நபர்கள்
அர்மீனா கான்
அர்மீனா ராணா கான் ( ஆங்கிலம் : Armeena Khan ) இவர் ஒரு பாக்கித்தானிய கனடிய திரைப்பட மற்றும் தொலைக்காட்சி நடிகை மற்றும் விளம்பர நடிகையாவார். பாக்கித்தானின் மிகவும் பிரபலமான நடிகைகளில் ஒருவரான இவர் லக்ஸ் ஸ்டைல் விருது, ஹம் விருது மற்றும் நிகர் விருது போன்ற விருதுகளுக்கு பரிந்துரைக்கப்பட்டுள்ளார். அவர் பெரும்பாலும் வெற்றிகரமான தொலைக்காட்சித் தொடர்களில் நடித்துள்ளார். இதன் மூலம் அர்மீனா கான் உருது பொழுதுபோக்கு துறையில் தன்னை நிலைநிறுத்திக் கொண்டுள்ளார். 2016 ஆம் ஆண்டில், ஈஸ்டர்ன் ஐ என்ற செய்தி நிறுவனம் அவரை "50 கவர்ச்சியான ஆசிய பெண்களில்"  ஒருவராக பெயரிட்டது, அடுத்த ஆண்டு, அவருக்கு பாக்கித்தான் சாதனை விருதுகளில் பெண்கள் அதிகாரமளித்தல் விருது வழங்கப்பட்டது.
தொழில்
பாகிஸ்தான் பெற்றோருக்கு டொராண்டோவில் பிறந்த கான், மான்செஸ்டரில் வளர்ந்து மான்செஸ்டர் பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார். கான் சில மாதங்கள் ஒரு விளம்பர நடிகையாக பணியாற்றினார், பின்னர் கேன்ஸ் திரைப்பட விழாவில் திரையிடப்பட்ட ரைத்தே என்ற பிரித்தன் குறும்படத்தின் மூலம் அறிமுகமானார். பாக்கித்தானிலிருந்து வந்து இந்த விழாவில் பங்கேற்ற முதல் நடிகையாவார். காதல் தொலைக்காட்சித் தொடரான முஹாபத் அப் நஹி ஹுகி (2014) இல் ஒரு எதிர்மறை பாத்திரத்த்தில் நடித்ததன் மூலம் முக்கியத்துவம் பெற்றார், ஹம் விருதுகளில் சிறந்த எதிர்மறைப் பாத்திரம் என்ற பரிந்துரையைப் பெற்றார்.
காதல் தொடரான இஷ்க் பராஸ்ட் (2015) மற்றும் கார்ப் (2015) ஆகியவற்றில் அவர் நடித்ததற்காக பரவலான விமர்சனங்களைப் பெற்றார். 2015 மற்றும் 2016 ஆம் ஆண்டுகளில், பின் ராய் அன்சூ புதினத்தின் திரைப்படம் மற்றும் தொலைக்காட்சி தழுவலில் அவர் பக்கத்து வீட்டுப் பெண் போன்ற தோற்றம் கொண்ட ஒரு பெண் வேடத்தில் நடித்தார், முன்னாள் சிறந்த துணை நடிகைக்கான லக்ஸ் ஸ்டைல் விருதுக்கு பரிந்துரைக்கப்பட்டார். காதல் நகைச்சுவைப்படமான ஜனான் மற்றும் போர்த்திரைப்படமான யால்கர் போன்ற படங்களில் கதாநாயகியாக நடித்து உருது திரைத்துறையில் தன்னை நிலைநிறுத்திக் கொண்டார், இவை இரண்டும் எல்லா காலத்திலும் அதிக வசூல் செய்த பாக்கித்தான் படங்களில் ஒன்றாகும்.
காதல் தொலைக்காட்சித் தொடரான ராஸ்ம் ஈ துனியா (2017) என்றப்படத்தில் முக்கோண காதலில் சிக்கிய ஒரு பெண்ணையும், ஹம் தொலைக்காட்சியா தயாரிக்கப்பட்ட சமூகப்படமான டால்டால் (2017) என்றப் படத்தில் பதற்றமான மனைவியாக சித்தரித்ததற்காக கான் ஒருமனதாக பாராட்டுக்களைப் பெற்றார்.
ஆரம்பகால வாழ்க்கை மற்றும் பின்னணி
கான் 1987 மார்ச் 30 அன்று டொராண்டோவின் ஒன்ராறியோவில் பாக்கித்தான் பெற்றோருக்குப் பிறந்தார். அவரது தந்தை ஒரு தொழிலதிபர், மற்றும் அவரது தாய் ஒரு இல்லத்தரசி ஆவார். ஒரு மூத்த மற்றும் ஒரு இளைய சகோதரிகளென இருவர் உள்ளனர். கான் பஷ்டூன் மற்றும் பஞ்சாபி வம்சாவளியைச் சேர்ந்தவர்.
அவர் டொராண்டோவில் தனது பள்ளிப் படிப்பைச் முடித்தார், இருப்பினும், குடும்பம் பின்னர் மான்செஸ்டருக்கு இடம் பெயர்ந்தபோது அவர் மான்செஸ்டர் பல்கலைக்கழகத்தில் பயின்றார், வணிக நிர்வாகத்தில் கௌரவ பட்டம் பெற்றார். பின்னர் அவர் ஈலிங் ஸ்டுடியோஸ் மற்றும் பைன்வுட் ஸ்டுடியோவில் முறை நடிப்பைப் படித்தார். இவரது கூற்றுப்படி, இவர் பாக்கித்தான் மற்றும் கனடாவின் இரட்டை குடியுரிமையைப் பெற்றுள்ளார். கான் ஆங்கிலம் மற்றும் உருது மொழிகளில் சரளமாக உள்ளார். மேலும் அரபு மொழியை இவரால் படிக்க முடியும்.
நடிகையாக மாறுவதற்கு முன்பு கான் 2010 இல் விளம்பரங்களில் தோன்றினார். இந்த நேரத்தில், அவர் நிசாத் லினன், பெசில் வங்கி மற்றும் ஸ்பிரைட் உட்பட  பல்வேறு பொருட்களுக்கான விளம்பரங்களில் தோன்றினார். அவர் பாக்கித்தான் மற்றும் பிரித்தனில் ஒரு பிரபலமான விளம்பர நடிகையாக தன்னை நிலைநிறுத்திக் கொண்டார், விரைவில் திரைப்பட வேடங்களுக்கான வாய்ப்புகளைப் பெறத் தொடங்கினார்.
தனிப்பட்ட வாழ்க்கை
பிரித்தனில் வாழும் பாக்கித்தான் தொழிலதிபர் ஃபெசில் கானுடனான தனது திருமண நிச்சயதார்த்தத்தை ஜூலை 2017 இல் ட்விட்டரில் கான் அறிவித்தார். அதே ஆண்டு, கியூபா கடற்கரையில் ஃபெசில் தன்னுடைய காதலை வெளிப்படுத்தியதாக கான் தெறிவித்தார்.
குறிப்புகள்
பகுப்பு:கனடியத் திரைப்பட நடிகைகள் பகுப்பு:வாழும் நபர்கள் பகுப்பு:பாக்கித்தானிய திரைப்பட நடிகர்கள்
கே. ஜி. கண்டிகை ஊராட்சி
'''கே.ஜி. கண்டிகை ஊராட்சி' (K.G.Kandigai Gram Panchayat''), தமிழ்நாட்டின் திருவள்ளூர் மாவட்டத்தில் உள்ள திருத்தணி வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2756 ஆகும். இவர்களில் பெண்கள் 1328 பேரும் ஆண்கள் 1428 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டேவிட் எப். சாண்ட்பெர்க்கு
'''டேவிட் எப். சாண்ட்பெர்க்கு''' (David F. Sandberg) (பிறப்பு: 21 சனவரி 1981) என்பவர் சுவீடன் நாட்டு திரைக்கதை ஆசிரியர், திரைப்பட இயக்குநர், படத்தொகுப்பாளர் மற்றும் திரைப்படத் தயாரிப்பாளர் ஆவார். இவர் பல குறும் படங்களுக்கும் மற்றும் லைட்ஸ் அவுட் (2016), அன்னாபெல்: கிரேயேசன் (2017) போன்ற திகில் திரைப்படங்களுக்கு பிரபலமானவர். அதை தொடர்ந்து ஷசாம்! (2019), ஷசாம்! பியூரி ஒப் தி காட்சு (2022) போன்ற டிசி நீட்டிக்கப்பட்ட பிரபஞ்சத் திரைப்படங்களிலும் பணிபுரிந்துள்ளார்.
ஆரம்ப கால வாழ்க்கை
டேவிட் எப். சாண்ட்பெர்க்கு என்பவர் சனவரி 21, 1981 ஆம் ஆண்டில் சுவீடன் நாட்டில் ஜான்கோபிங்கில் பிறந்தார். இவரது சிறுவயதிலிருந்து பல திரைப்படங்களைப் பார்த்து வளர்ந்தார். இவர் இளம் வயதிலேயே ஒரு காணொளி கடையில் பணிபுரிந்தார், மேலும் திரைப்படத் தயாரிப்பிற்காக தனது சொந்த படப்பிடிப்பு சாதனத்தை வாங்குவதற்காக பணத்தைச் சேமித்தார்.
வெளி இணைப்புகள்
பகுப்பு:1981 பிறப்புகள் பகுப்பு:வாழும் நபர்கள் பகுப்பு:திகில் திரைப்பட இயக்குனர்கள் பகுப்பு:திரைப்பட இயக்குநர்கள் பகுப்பு:திரைப்படத் தயாரிப்பாளர்கள் பகுப்பு:திரைப்படத் தொகுப்பாளர்கள் பகுப்பு:திரைக்கதை ஆசிரியர்கள்
குழந்தை திடீர் இறப்பு நோயறிகுறி
குழந்தை திடீர் இறப்பு நோயறிகுறி (Sudden infant death syndrome) என்பது திடீரென எந்த ஒரு காரணமும் இன்றிக் குழந்தை இறந்து போதலைக் குறிக்கிறது. திடீர் சிசு மரணம், கட்டில் சாவு, திடீர் சாவு எனப் பலவாறான பெயர்களாலும் இந்நோய் அழைக்கப்படுகிறது. ஒரு வயதுக்கும் குறைவான குழந்தைகள் உடல் நலனில் என்ன குறை என்று விளக்க முடியாதபடி திடீரென இறந்து போகிறார்கள். . முழுமையான பிரேத பரிசோதனையும், விரிவான மரணம் குறித்த விசாரணைக்குப் பின்னரும் தூக்கத்திலேயே குழந்தை இறந்ததற்கான உண்மைக் காரணம் விளக்க முடியாமல், ஆய்வுக்குட்பட்ட நிலையிலேயே இருக்கிறது. திடீர் சிசு மரணம் குழந்தையின் தூக்கத்திலேயே நிகழ்ந்து விடுகிறது. பொதுவாக குழந்தையின் மரணம் 00:00 மணி முதல் 09:00 மணி வரையிலான காலப்பகுதியில் நிகழ்கிறது. பொதுவாக இவ்வகை மரணத்தின்போது மூச்சுத்திணறல் சத்தமோ அல்லது போராட்டத்திற்கான வேறு சான்றுகளோ ஏதுமிருப்பதில்லை. குழந்தைகளின் இத்தகைய திடீர் மரணங்களுக்கான காரணம் தெளிவாக அறியப்படவில்லை. குறிப்பிட்ட அடிப்படை பாதிப்பு, வளர்ச்சியில் ஒரு குறிப்பிட்ட நேரம், சுற்றுச்சூழல் அழுத்தம் உள்ளிட்ட இணைப்புக் காரணிகள் போன்ற காரணங்கள் இத்திடீர் மரணங்களுக்கான காரணமாகப் பரிந்துரைக்கப்பட்டுள்ளன. தூங்கும் நிலை, அதிக வெப்பம் மற்றும் புகையிலை புகையில் வெளிப்படுதல் ஆகியவை சுற்றுச்சூழல் காரணிகளில் அடங்கும். இணை-தூக்கம் எனப்படும் படுக்கையை பகிர்ந்து கொள்வதால் ஏற்படும் மூச்சுத்திணறல் அல்லது மென்மையான பொருள்களிலினால் தற்செயலாக தோன்றும் மூச்சுத் திணறல் கூட இதற்கான ஒரு காரணமாக இருக்கலாம் 39 வார கர்ப்பத்திற்கு முன்பே குழந்தை பிரசவிக்கப்படுவது மற்றொரு ஆபத்து காரணியாகும். சிசுக்களில் ஏற்படும் இவ்வகையான தீடீர் மரணம் 80 சதவீதமாகும். எஞ்சியிருக்கும் 20 சதவீத சிசுமரணங்கள் நோய் தொற்றுகள், மரபியல் கோளாறுகள், இதய நோய் பிரச்சினைகள் போன்றவை காரணமாகின்றன. வேண்டுமென்றே மூச்சுத் திணறல் ஏற்படுத்தி குழந்தையை கொல்வதையும் இவ்வகையான திடீர் மரணம் தவறாகக் கண்டறியப்படலாம். 5 சதவீத்த்திற்கும் குறைவான ,மரணங்கள் இத்தகைய நிகழ்வுகளாக இருக்கும் என்று நம்பப்படுகிறது.
மேற்கோள்கள்
பகுப்பு:குழந்தை பகுப்பு:சுகாதாரம் பகுப்பு:கருவுறுதல் பகுப்பு:இறப்புக் காரணிகள் பகுப்பு:தூக்க நோய்கள் பகுப்பு:கூட்டு அறிகுறிகள்
செல்லப்பன்பேட்டை ஊராட்சி
செல்லப்பன்பேட்டை ஊராட்சி (Sellappanpettai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1540 ஆகும். இவர்களில் பெண்கள் 778 பேரும் ஆண்கள் 762 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கெக்காட்
கெக்காட் (Geghard, Գեղարդ, பொருள்: "ஈட்டி") என்பது செங்குத்துப் பாறைகளினால் சூழப்பட்ட, அருகிலுள்ள மலையினால் பகுதியாக செதுக்கியமைக்கப்பட்ட, ஆர்மீனியாவின் கொடயக் மாகாணத்தில் உள்ள மத்திய கால துறவியர் மடம் ஆகும். இது ஐக்கிய நாடுகள் கல்வி, அறிவியல், பண்பாட்டு நிறுவன உலகப் பாரம்பரியக் களம் எனப் பட்டியலிடப்பட்டுள்ளது.
பிரதான சிறு கோயில் 1215 இல் கட்டப்பட, துறவியர் மடத் தொகுதி 4 ஆம் நூற்றாண்டில் கிரகரியினால் குகையின் உள்ளே புனிதத் தன்மையான நீரூற்றுப் பகுதியில் கட்டப்பட்டது. துறவியர் மடம் மூலப் பெயராக "அயிர்வாங்" என்ற பெயரை (Ayrivank; Այրիվանք) பெற்றிருந்தது. இதன் அர்த்தம் "குகைத் துறவியர் மடம்" என்பதாகும். இப்பெயர் தற்போது துறவியர் மடத்தைக் குறிக்கப் பயன்படுகிறது. கெக்காட் அல்லது முழுமையாகக் குறிப்பிடப்படும் "கெக்காட்வாங்" (Geghardavank; Գեղարդավանք) என்பது "ஈட்டித் துறவியர் மடம்" எனப் பொருள் கொள்கிறது. புனித ஈட்டி (இயேசு சிலுவையில் அறையப்பட்டபோது காயப்படுத்தியது) திருத்தூதர் யூதா ததேயுவால் ஆர்மீனியாவுக்கு கொண்டு வரப்பட்டதென்றும், ஏனைய புனிதப் பண்டங்களோடு வைக்கப்பட்டதென்றும் கூறப்படுகிறது. அது தற்போது எச்மியாட்சின் பேராலய கருவூலத்தில் காட்சிப்படுத்தப்பட்டுள்ளது.
இங்கு வரும் உல்லாசப் பயணிகள் இதற்கு அருகிலுள்ள பாகால் கோயிலையும் சென்று பார்க்கின்றனர்.
வரலாறு
கிரகரியின் பாரம்பரியத்தின்படி, துறவியர் மடம் 4 ஆம் நூற்றாண்டில் உருவாக்கப்பட்டது. அப்பகுதிக் குகையிலுள்ள நீரூற்று கிறித்தவத்திற்கு முன்பே புனிதமாகக் கருதப்பட்டது. இதிலிருந்து அயிர்வாங் (குகைத் துறவியர் மடம்) என்ற பெயர் உருவாகியது. முதலாவது துறவியர் மடம் அராபியர்களால் 19 ஆம் நூற்றாண்டில் அழிக்கப்பட்டது.
அயிர்வாங் கட்டமைப்புக்கள் எதுவும் இப்போது இல்லை. 4 ஆம், 8 ஆம், 10 ஆம் நூற்றாண்டு ஆர்மீனிய வரலாற்றாளர்களின்படி, துறவியர் மடம் சமய கட்டடங்கள் என்பதற்கப்பால், நன்கு அமர்த்தப்பட்ட குடியிருப்பாளர்களினதும் சேவை அமைப்பினாலும் உள்ளடக்கமாகவுள்ளது. அராபிய கலிபாவின் ஆர்மீனிய துணை ஆட்சியாளர் நாசர் பெறுமதியான சொத்துக்களை 923 இல் கொள்ளையடித்து பாரியளவில் அயிர்வாங்கிற்கு சேதம் ஏற்படுத்தினான். நிலநடுக்கமும் சேதத்தை இதற்கு ஏற்படுத்தியது.
வளாகம்
தற்போது துறவியர் மட வளாகம் தள வரிசையமைக்கப்பட்ட பாதையின் முனையில், வாகனங்கள் நிறுத்துமிடத்திலிருந்து நடந்து செல்லும் தொலைவில் அமைந்துள்ளது. இப்பகுதியில் பழங்கள், நினைவும் பொருட்கள் விற்போரும் உள்ளனர். உல்லாசப் பயணிகள் வருகையின்போது இசைக் குழு இசை மீட்டிக் கொண்டு இருக்கும்.
கிரீன்லாந்துச் சுறா
கிரீன்லாந்துச் சுறா (ஆங்கிலப் பெயர்: Greenland shark, உயிரியல் பெயர்: சோம்னியோசசு மைக்ரோசெபாலசு) என்பது வட அட்லாண்டிக் மற்றும் ஆர்க்டிக் பெருங்கடல் நீர்களில் மட்டும் காணப்படும் ஒரு வகைச் சுறா ஆகும். இது பசிபிக் மற்றும் தெற்கு தூங்கும் சுறாக்களுடன் தொடர்புடையது ஆகும். இது சம்னியோசிடே குடும்பத்தின் கீழ் வகைப்படுத்தப்பட்டுள்ளது.
கெக்காட்
வளாகம்
பிரதான வாயிலுக்குச் சென்றதும், மேற்கில் உள்ள குன்றுப் பகுதியில் சிறிய குகைகள், சிற்றாலயங்கள், செதுக்கல் வேலைப்பாடுகள், கட்டுமானங்கள் என்பன காணப்படும். வாயிலிக்கு முன்னான வடக்கில் அமைந்துள்ள செங்குத்துப் பாறையில் உள்ள சில ஆழமற்ற சாய்வில் மக்கள் தங்கள் விரும்பம் நிறைவேற வேண்டும் என்று கூழாங்கற்களை எறிவதுண்டு. வாயிலின் உள் சிறிது சென்றதும் உள்ள சுற்றுச்சுவர் 12 – 13 ஆம் நூற்றாண்டு கோட்டை மதிற்சுவர் வளாகத்தின் மூன்று பக்கங்களை பாதுகாக்க அமைக்கப்பட்டுள்ளது. நான்காவது சுவரை பின்னாலுள்ள செங்குத்துப்பாறை பாதுகாக்கிறது.
கிரீன்லாந்துச் சுறா
முதுகெலும்பிகளிலேயே இதுதான் அதிககாலம் (குறைந்தது 392±120 ஆண்டுகள்) உயிர்வாழக்கூடியது ஆகும். சுறா வகைகளில் இது ஒரு பெரிய வகையாக உள்ளது. இது ஆழமான பகுதிகளில் வசிக்கிறது. இதற்கு ஏற்ற வகையில் இதன் இதன் திசுக்களில் டிரைமித்திலமைன் என்-ஆக்சைடு அதிக அளவில் கணப்படுகிறது. இதன் காரணமாக இதன் ஊன் நச்சுத் தன்மையுடையதாக உள்ளது. எனினும் ஐசுலாந்தில் இதன் நச்சுத் தன்மை செயற்கையாகக் குறைக்கப்பட்டு பின் உண்ணப்படுகிறது.
வெளி இணைப்புகள்
பகுப்பு:சுறாக்கள்
சுத்தி (இந்து மதம்)
சுத்தி (Shuddhi) என்பது தூய்மைப்படுத்தல் எனப் பொருள்படும் வடமொழிச் சொல். சில வேளைகளில் இச் சொல் மதம் மாறினோர் மீண்டும் தாய் மதமான இந்து சமயத்துக்குத் திரும்புதலைக் குறிக்கவும் பயன்படுத்தப்படுகிறது.
சுத்தி இயக்கம் ஆரிய சமாஜ நிறுவனர் தயானந்த சரசுவதியால் முன்னெடுக்கப்பட்டது. இந்து மக்கள் கட்சி போன்ற அமைப்புகள் தமிழ்நாட்டில் இதைச் செய்கின்றன. '
மேற்கோள்கள்
பகுப்பு:இந்து சமயம் பகுப்பு:இந்துத்துவம் பகுப்பு:இந்து சமய அமைப்புகள்
காடம்பூர் சட்டமன்றத் தொகுதி
காடம்பூர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:கான்பூர் மாவட்டம்
நுள்ளிவிளை ஊராட்சி
நுள்ளிவிளை ஊராட்சி (Nullivilai Gram Panchayat), தமிழ்நாட்டின் கன்னியாகுமரி மாவட்டத்தில் உள்ள தக்கலை வட்டாரத்தில் அமைந்துள்ளது. இந்த ஊராட்சி, குளச்சல் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 14090 ஆகும். இவர்களில் பெண்கள் 7256 பேரும் ஆண்கள் 6834 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெரிய வெப்லன் வரிசை
கணிதத்தில், பெரிய வெப்லன் வரிசை என்பது பொிய எண்ணிடத்தக்க வரிசையாகும். இது ஓஸ்வேலட் வெப்லனின் பெயரால் அழைக்கப்படுகிறது.
தாசிரோ சுட்டிக்காட்டி
தாசிரோ சுட்டிக்காட்டி (Tashiro's indicator) என்பது கார அமிலத் (4.4-6.2 pH மதிப்பு) தன்மையினைச் சுட்டிக்காட்டும் கருவியாகும். இந்த சுட்டிக்காட்டியானது மெத்திலீன்- நீல (0.1%) கரைசலும் மீதைல் சிவப்பு (0.03%) எத்தனால்  அல்லது மெத்தனால் கலந்து தயார் செய்த கலவையாகும்.